open-index/open-wikipedia-markdown huggingface dataset:
Tortuži

**Tortuži** on küla (*mazciems*) Lätis Alūksne piirkonnas Jaunlaicene vallas. Küla jääb piirkonna keskusest Alūksnest 20 km ja Riiast 192 km kaugusele.

Tortuži asub Dēliņkalnsi mäe jalamil merepinnast 190 meetri kõrgusel. Küla jääb Vana-Laitsna kaitstavale maastikule. Popji linnamägi on regionaalse kaitse all.

Aastal 2007 oli külas 12 elanikku.

## Viited
Jerlani

**Jerlani** on küla (*mazciems*) Lätis Alūksne piirkonnas Kalncempji vallas. Küla jääb piirkonna keskusest Alūksnest 20 ja Riiast 202 km kaugusele.

Küla jääb riiklikest teedest eemale.

## Viited
Ofertoorium

**Ofertoorium** (ladina keelest *antiphona ad offertorium* 'antifon ohvriteenistuse juurde') on laul, mis missaliturgias saadab leiva ja veini ettevalmistamist altaril. See kuulub missa propriumi osasse ja see on esimene laul armulaualiturgial. Ofertooriumi laulmise ajal pidi vaimulik jõudma lugeda ettevalmistavad palved, õnnistama viiruki, suitsutama altarit, pesema käed ja palveid lugedes valmistama ette leiva ja veini. Ofertooriumi ajal on tavaks koguda annetusi.

## Ajalugu
Aja jooksul on selle laulu vorm teinud läbi suuri muutusi. Algselt oli see antifon koos melismaatilise psalmiversusega. Selline vana vorm on säilinud ainult leinamissa ofertooriumis:

Antifon: *Domine Iesu Christe, Rex gloriæ,*
:*libera animas omnium fidelium defunctorum*
:*de pœnis inferni et de profundo lacu:*
:*libera eas de ore leonis,*
:*ne absorbeat eas tartarus,*
:*ne cadant in obscurum:*
:*sed signifer sanctus Michael*
:*repræsentet eas in lucem sanctam:*
:*Quam olim Abrahæ promisisti, et semini eius.* 

Versus: *Hostias et preces tibi, Domine, laudis offerimus:*
:*tu suscipe pro animabus illis, quarum hodie memoriam facimus:*
:*fac eas, Domine, de morte transire ad vitam.*
:*Quam olim Abrahæ promisisti, et semini eius.* (siin antifoni teksti lõpp kordub)

Alates umbes 7. sajandist asendus antifooniline vorm (kahe koori vastaslaul) responsoorsega (koori- ja solistipartiide vaheldumine). Koori lauldud antifonile järgnes üks kuni neli soolo*versus*t eriti rikkalikult kaunistatud ja virtuoosset lauluoskust nõudvate meloodiatega. Ohvrirituaali lühenedes jäi laul lühemaks, *versus*ed jäeti kõrvale ja hiljem kuni tänapäevani on lauldud ainult antifoni. Muusikaline vorm muutus ajaga, näiteks 16. sajandil komponeeriti missa selle osa jaoks vaimulikke motette keskajast pärit tavapärastele ofertooriumitekstidele. Tekst on võetud Laulude raamatust või mujalt piiblist, kuid see võib olla ka üldse mitte piiblitekst (näiteks reekviemi puhul).

### Tuntud heliloojate ofertooriume
* Orlando di Lasso, *Sacrae Cantiones* (1582–1585) koorile
* Giovanni Pierluigi da Palestrina, *Offertoria totius anni* (1593) koorile
* Ralph Vaughan Williams, *All people that on earth do dwell* koorile, orelile, trompetitele ja kogudusele (ofertoorium Elisabeth II kroonimispidustusteks)
* Louis Lefébure-Wély, mitu teost kogumikus *L’Organiste Moderne* orelile
* Jean Langlais, *Deux Offertoires pour tous les temps* (1943) orelile

### Ofertooriumi taasavastamine gregooriuse laulus
1935. aastal avaldas Carl Ott 110 keskaegset ofertooriumi*versus*t raamatus "Offertoriale ..." täienduseks kiriku põhiväljaannetes olevale lauluvarale.

## Viited

## Välislingid
* C. Ott. Offertoriale sive versus offertoriorum. 1935
* Youtube: melismaatiline ofertoorium Jubilate Deo "Liber Usualis"'est. Laulab Viini Hofburgkapelle Schola
* Youtube: O. Lassuse vaimulik motett Jubilate Deo (koos noodipildiga)
* Youtube: Mitmehäälne motett "Exaltabo te" G. P. Palestrina kogumikust "Offertoria totius anni"
Petrova (Alūksne piirkond)

**Petrova** on küla (*mazciems*) Lätis Alūksne piirkonnas Liepna vallas. Petrova asub valla keskosas merepinnast 123 meetri kõrgusel. Küla jääb valla keskusest Liepnast 3, piirkonna keskusest Alūksnest 37 ja Riiast 238 km kaugusele.

Külast läheb läbi maantee V455.

Aastal 1897 oli külas 42 elanikku, aastal 2007 aga 15 elanikku.

## Viited
Schuyler Colfax

**Schuyler Colfax Jr.** (23. märts 1823 New York – 13. jaanuar 1885 Mankato, Minnesota) oli Ameerika Ühendriikide ajakirjanik, ärimees ja poliitik, 17. Ameerika Ühendriikide asepresident. Ta oli asepresidendi ametis  aastail 1869–1873 Ulysses S. Granti valitsusajal.

Colfax oli tuntud orjapidamise vastane ning üks Vabariikliku Partei asutajaid. 1854 valiti ta Esindajatekoja liikmeks ja 1863 selle spiikriks. Sel ametikohal oli ta asepresidendi kohale asumiseni.

1868, kui Ulysses S. Grant valiti presidendiks, sai Schuyler Colfax asepresidendiks.

Colfaxi järgi on nimetatud linnad Iowa, Põhja-Carolina, Illinoisi, Washingtoni, Wisconsini, Indiana ja Louisiana osariigis ning maakond Nebraska (Colfaxi maakond (Nebraska)) ja New Mexico osariigis (Colfaxi maakond (New Mexico)).
Ellyes Skhiri

**Ellyes Joris Skhiri** (araabia keeles إلياس صخيري; sündinud 10. mail 1995 Lunelis) on Prantsusmaal sündinud Tuneesia jalgpallur, kes mängib poolkaitsjana Saksamaa kõrgliigaklubis Frankfurdi Eintracht ja Tuneesia jalgpallikoondises.

Ta alustas klubikarjääri Prantsusmaa klubis Montpellier. Prantsusmaa kõrgliigas tegi ta debüüdi 2015. aastal. 2019. aasta juulis sõlmis ta nelja-aastase lepingu Saksamaa klubiga 1. FC Köln.

2023. aasta juulis sõlmis ta lepingu Frankfurdi Eintrachtiga.

Debüüdi Tuneesia jalgpallikoondises tegi Skhiri 23. märtsil 2018 mängus Iraani vastu. Ta on kuulunud Tuneesia koondisse 2018. ja 2022. aasta maailmameistrivõistlustel ning alates 2019. aastast kolmedel Aafrika rahvaste karikavõistlustel.

2021. aastal valiti Skhiri Tuneesia aasta jalgpalluriks.

## Viited
Signe Riisalo

**Signe Riisalo** (neiuna **Signe Roos**, esimeses abielus **Signe Kaplan**; sündinud 8. oktoobril 1968 Tallinnas) on Eesti poliitik, Riigikogu praeguse koosseisu liige.

## Elulugu

### Haridus
Ta alustas 1975. aastal haridusteed Tallinna 32. Keskkoolis ja lõpetas 1987. aastal Tallinna 1. Keskkooli matemaatika ning füüsika eriklassis. Aastatel 1987–1989 õppis ta Tallinna Polütehnilise Instituudi majandusteaduskonnas, aastatel 2006–2008 Tartu Ülikooli õigusteaduskonnas. Aastal 2017 lõpetas Riisalo Tallinna Ülikooli sotsiaaltöö erialal; samast aastast on ta Tallinna Ülikoolis sotsiaalpedagoogika ja lastekaitse magistriõppes.

### Töökäik
Ta oli aastatel 1987–1990 Eesti Maaehitusprojekti tehnik ja 1990–1993 Riigikantselei referent. Aastal 1993 oli ta Sotsiaalministeeriumi sotsiaalse turvalisuse osakonna referent, 1993–1997 sotsiaalse turvalisuse osakonna spetsialist, 1997–2010  sotsiaalhoolekande osakonna peaspetsialist, 2010–2016 laste ja perede osakonna nõunik ning 2016–2019 laste hoolekande poliitika juht.

#### Poliitikas
Ta oli Eesti Liberaaldemokraatliku Partei üks 251 asutajaliikmest 1990. aastal ja valiti noorliikmena erakonna juhatusse. ELDP liige oli Riisalo 1994. aastani, mil erakond Eesti Reformierakonnaks ühines. Sellest peale on Riisalo olnud Reformierakonna liige. Seoses Arto Aasa tagasiastumisega 20. mail 2019 sai Riisalost XIV Riigikogu liige. Riigikogus kuulus ta rahvastikukriisi lahendamise probleemkomisjoni ja sotsiaalkomisjoni.

26. jaanuarist 2021 oli ta Eesti sotsiaalkaitseminister Kaja Kallase esimeses ja teises valitsuses.

Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 4524 häält ning osutus valituks. Kaja Kallase kolmandas valitsuses ja Kristen Michali valitsuses.jätkas ta sotsiaalkaitseministrina kuni valitsuse ümberkorraldamiseni 2025. aasta märtsis.

Ta kandideeris 2025. aasta kohaliku omavalitsuse volikogude valimistel Põhja-Tallinna linnaosas, sai 718 häält ning osutus valituks.

## Isiklikku
Ta on abielus Tiit Riisaloga. Nad abiellusid 1999. aastal ümbermaailmareisil olnud purjeka Lennuk pardal. Alates 2016. aastast nad ei ela koos, kuigi on ametlikult veel abielus. Ta on poja Harri ja tütre Paula ema. Riisalo hobiks on purjetamine.

Riisalo on Kalamaja elanik viiendat põlve. Ta sündis Vabriku tänaval, kasvas üles Tööstuse tänaval ja praegu elab Kalamaja südames Voldemar Lenderi projekteeritud korterelamus.

## Viited
Wahbi Khazri

**Wahbi Khazri** (araabia keeles وهبي خزري‎; sündinud 8. veebruaril 1991 Ajaccios) on Prantsusmaal sündinud Tuneesia jalgpallur, kes mängib ründava poolkaitsja või äärepoolkaitsjana Prantsusmaa kõrgliiga klubis Saint-Étienne ja Tuneesia jalgpallikoondises.

Ta alustas klubikarjääri Bastias, mille noorteakadeemiaga liitus ta 2003. aastal. Prantsusmaa esiliigas debüteeris ta klubi põhimeeskonnas 2009. aastal. Hooajal 2011–12 valiti ta Prantsusmaa esiliiga sümboolsesse koosseisu. 2014. aastal liitus ta Prantsusmaa kõrgliiga klubiga Bordeaux' Girondins, kus mängis kaks hooaega.

2016. aasta jaanuaris sõlmis ta nelja ja poole aasta pikkuse lepingu Inglismaa kõrgliigasse kuuluva Sunderlandiga. Inglismaa kõrgliigas lõi ta esimese värava 13. veebruaril 2016 mängus Manchester Unitedi vastu. Hooajal 2016–17 jäi Sunderland liigas viimaseks ja langes esiliigasse. Khazri mängis Sunderlandis ka hooaja 2017–18 alguses, kuid suundus 2017. aasta augustis laenule Prantsusmaa kõrgliiga klubisse Stade Rennais. 2018. aastal liitus ta Saint-Étienne'iga.

Khazri pidas 2012. aastal ühe mängu Prantsusmaa alla 21-aastaste koondises. 2013. aastal debüteeris ta Tuneesia jalgpallikoondises. Sama aasta 23. märtsil lõi ta MM-i valikmängus värava Gaboni vastu. Ta on kuulunud Tuneesia koondisse 2018. aasta maailmameistrivõistlustel ning alates 2013. aastast neljadel Aafrika rahvaste karikavõistlustel. 2018. aasta maailmameistrivõistlustel lõi ta värava Belgia ja Panama vastu.

## Välislingid
Credo-Allika kammerkoor

**Credo-Allika kammerkoor** on Tallinnas tegutsev vaimulik kammerkoor.

Koor asutati 2006, kui ühinesid Tallinna metodisti koguduse kammerkoor Credo ja Tallinna Allika baptistikoguduse kammerkoor.

## Diskograafia
*2006 album "Süda usub valgust"
*2015 album "Nagu liiva mere ääres..."

## Viited

## Välislingid
*Koduleht Facebookis
Flora (koor)

**Flora** on Tallinnas tegutsev koor. Koori juhendavad Kaie Sauga ja Erki Meister.

Koor asutati 1989.

Kooris laulub umbes 35 lauljat (seisuga umbes 2019).

## Viited

## Välislingid
*Koduleht
Alaska ostmine

**Alaska ostmine** (inglise keeles *Alaska Purchase*; vene keeles продажа Аляски *prodaža Aljaski* "Alaska müümine") oli tehing, mille käigus Ameerika Ühendriigid omandasid Venemaa Keisririigilt Alaska. Alaska vahetas omanikku ametlikult 18. oktoobril 1867, kui Ameerika Ühendriikide Senat ratifitseeris ja president Andrew Johnson allkirjastas lepingu.

Venemaa oli oma kohalolule Põhja-Ameerikas alguse pannud juba 18. sajandi esimesel poolel, kuid Alaskasse asusid ümber vähesed venelased. Alaska müümise võimalust hakkas keiser Aleksander II kaaluma pärast kaotusega lõppenud Krimmi sõda, kuna uskus, et tulevikus läheb piirkonna kaitsmine näiteks Suurbritannia ja Iirimaa Ühendkuningriigi eest liiga keeruliseks. Pärast Ameerika Ühendriikide kodusõja lõppu algasid Ameerika Ühendriikide riigisekretäri William H. Sewardi ja Venemaa saadiku Eduard de Stoeckli vahel läbirääkimised Alaska müümise asjas. Seward ja Stoeckl jõudsid lepingu osas kokkuleppele 30. märtsil 1867 ning hoolimata Johnsoni ja Kongressi erimeelsustest seoses rekonstruktsiooniga, ratifitseeris Senat lepingu suure häälteenamusega.

Tehingu tulemusel said Ameerika Ühendriigid 7,2 miljoni dollari eest juurde 1 518 800 km² maad. Ühendriikides oli meelestatus tehingu suhtes üldiselt positiivne, kuna loodeti, et Alaskast saab Ameerika Ühendriikide kaubandusvärav Aasiasse. Ostu vastased nimetasid tehingut "Sewardi rumaluseks" ja "Sewardi külmkapiks" (inglise keeles *Seward's Folly, Seward's Icebox*), kuna arvasid, et riik on juurde saanud kasutut maad. Pärast lepingu allkirjastamist pöördusid peaaegu kõik Alaska venelastest asunikud kodumaale tagasi ning piirkond jäi hõredalt asustatuks kuni Klondike'i kullapalavikuni 1896. aastal. Algul sai piirkond nimeks Alaska departemang, hiljem Alaska ringkond ja Alaska territoorium, kuni 1959. aastal sai praeguse Alaska osariigi staatuse.

## Välislingid
* Loovutusteksti ingliskeelne ärakiri (eesti keeles)
Bārdaskrogs

**Bārdaskrogs** (ka **Bardaskrogs**, kohalikus murdes **Bordaskrūgs**) on küla (*mazciems*) Lätis Alūksne piirkonnas Vana-Laitsna vallas. Bārdaskrogs asub valla keskosas merepinnast 208 meetri kõrgusel. Küla asub valla keskusest Kornetist 3, piirkonna keskusest Alūksnest 26 ja Riiast 192 kilomeetri kaugusel.

Küla asub maantee A2 ääres. Seal asub Bārdaskrogsi bussipeatus. Küla jääb Vana-Laitsna kaitstavale maastikule.

Aastal 2007 oli külas 12 elanikku.

## Viited
Kaķīši

**Kaķīši** on küla (*mazciems*) Lätis Alūksne piirkonnas Vana-Laitsna vallas. Kaķīši asub valla idaosas merepinnast 203 meetri kõrgusel. Küla asub valla keskusest Kornetist 9, piirkonna keskusest Alūksnest 21 ja Riiast 197 kilomeetri kaugusel.

Küla asub maantee A2 ja Kaķīši järve lähistel. Kaķīšis kasvab looduskaitsealune tamm ümbermõõduga 4.46 m. Küla jääb Vana-Laitsna kaitstavale maastikule.

Aastal 2007 oli külas 3 elanikku.

## Viited
New Yorgi laht

**New Yorgi laht** (inglise keeles *New York Bay*) on Hudsoni jõe suudme veestik New Jersey osariigi ja New Yorgi linna vahel Atlandi ookeanis.

## Geograafia

New Yorgi laht jaguneb Ülemlaheks (*Upper New York Bay* või *Upper Bay*) ning Alamlaheks (*Lower New York Bay* või *Lower Bay*), mida eraldab Staten Islandi ja Long Islandi saarte vahel kitsus (*[[The Narrows]]*). Atlandi ookeanist eraldavad lahte Rockaway ja Sandy Hooki maasäär.
### Saared
#### Upper Bay
*Governor's Island
*Liberty Island
*Ellis Island
#### Lower Bay
*Hoffman Island
*Swinburne Island

## Ilme

## Vaata ka
*Hudsoni-Raritani suudmeala
*New Yorgi sadam
*New Yorgi kanal
*Sandy Hook
Peņķi

**Peņķi** on küla (*mazciems*) Lätis Alūksne piirkonnas Vana-Laitsna vallas. Peņķi asub valla lõunaosas merepinnast 217 meetri kõrgusel. Küla asub valla keskusest Kornetist 5, piirkonna keskusest Alūksnest 24 ja Riiast 189 kilomeetri kaugusel.

Küla asub maantee A2 ääres. Külas kasvab looduskaitsealune Peņķi tamm. Küla jääb Vana-Laitsna kaitstavale maastikule.

Aastal 2007 oli külas 3 elanikku.

## Viited
The Narrows

**The Narrows** on New Yorgi lahe kitsus ehk suudmeväin Staten Islandi ja Long Islandi saarte vahel, mis jaotab lahe kaheks: New Yorgi ülemlaheks ja New Yorgi alamlaheks. Kaks saart on ühendatud Verrazzano-Narrowsi sillaga.

## Vaata ka
*New Yorgi laht
*Sandy Hook
Vēzes

**Vēzes** (kohalikus murdes **Viezes**) on küla (*mazciems*) Lätis Alūksne piirkonnas Vana-Laitsna vallas. Vēzes asub valla lõunaosas merepinnast 199 meetri kõrgusel. Küla jääb valla keskusest Kornetist 5, piirkonna keskusest Alūksnest 20 ja Riiast 198 kilomeetri kaugusele.

Küla jääb Vana-Laitsna kaitstavale maastikule.

Aastal 2007 oli külas 2 elanikku.

## Viited
Käänivõrk

**Käänivõrk** kui keerdpüünis oli pärata tõmbevõrk madalas vees kalade püüdmiseks.

## Võrgu ehitus
Võrtsjärve käänivõrk koosnes mitmest otsapidi kokkuseotud umbes 2&nbsp;m kõrgusest võrgust kogupikkusega 140 kuni 250&nbsp;m.
Peipsi käänivõrk oli tunduvalt väiksem. Peipsil kasutati hiljem ka ühetiivalist pärata keerdpüünist, mida nimetati *raga*, sellega püüti öösiti sügavamas vees.

## Püügiviis
Käänivõrguga püüti jalgsi kuni kaelani ulatuvas vees. Kaks meest piirasid kalaparve ümber ja vähendasid madalas vees kahlates võrguringi spiraalselt, kuni said kalad paati või kaldale tõmmata. Põhiliselt püüti rääbist ja latikat.

## Kasutuspiirkonnad
Käänivõrk oli tuntud mitmel pool Skandinaavias ja Loode-Venemaal. Eestis oli kasutusel Muhus, Kihnus, Pärnu lahel, Peipsil ja Võrtsjärvel, vähem põhjarannikul. Teadaolevalt lõpetati selle võrgu kasutus 1940. aastatel.

## Vaata ka
*kuurits
*liiv

## Viited
Bartolomeu Jacinto Quissanga

**Bartolomeu Jacinto Quissanga** (tuntud enam lihtsalt kui **Bastos**; sündinud 23. novembril 1991 Luandas) on Angola jalgpallur, kes mängib kaitsjana Brasiilia kõrgliigaklubis Botafogo ja Angola jalgpallikoondises.

Ta alustas klubikarjääri 2010. aastal kodulinnaklubis Petro Luanda. 2013. aasta juulis sõlmis ta kolmeaastase lepingu Venemaa kõrgliigaklubiga FK Rostov. 2016. aasta augustis suundus ta viie miljoni euro eest Itaalia kõrgliigaklubisse Rooma Lazio, kus mängis kokku neli hooaega.

2020. aasta oktoobris sõlmis ta lepingu Saudi Araabia kõrgliigaklubiga Al-Ain. Hooajal 2021/22 oli ta laenul taas Rostovis. 2022. aasta septembris sõlmis ta lepingu Saudi Araabia esiliigaklubiga Al-Ahli.

2023. aasta augustis sõlmis ta kuni 2024. aasta lõpuni kehtiva lepingu Botafogoga.

Angola jalgpallikoondises tegi Bastos debüüdi 10. augustil 2011 mängus Libeeria vastu. Koondisekarjääri esimese värava lõi ta 28. mail 2014 sõprusmängus Maroko vastu. Ta on kuulunud Angola koondisse 2013. ja 2019. aasta Aafrika rahvaste karikavõistlustel.

## Saavutused
;Rostov
*Venemaa karikas: 2013–14
;Lazio
*Coppa Italia: 2018–19
*Supercoppa Italiana: 2019

## Viited
Druskas

**Druskas** on küla (*mazciems*) Lätis Alūksne piirkonnas Vana-Laitsna vallas. Druskas asub valla lääneosas merepinnast 190 meetri kõrgusel Pilskalna järve kaldal. Küla jääb valla keskusest Kornetist 2, piirkonna keskusest Alūksnest 31 ja Riiast 197 km kaugusele.

Külast läände jääb muinsuskaitse all olev Druskase ehk Korneti linnus. Druskas jääb Vana-Laitsna kaitstavale maastikule.

Külast läheb läbi maantee V381.

Aastal 2007 oli külas 16 elanikku.

## Viited
Romeškalns

**Romeškalns** on küla (*mazciems*) Lätis Alūksne piirkonnas Vana-Laitsna vallas. Romeškalns asub valla lõunaosas merepinnast 198 meetri kõrgusel. Küla jääb valla keskusest Kornetist 6, piirkonna keskusest Alūksnest 23 ja Riiast 189 km kaugusele.

Küla lähistelt läheb läbi maantee A2. Romeškalns asub Romeškalnsi järve kaldal, sellest läänes asub Romeškalnsi küngas (219,6 m). Küla jääb Vana-Laitsna kaitstavale maastikule.

Romeškalns on tekkinud endise Romeškalnsi mõisa juurde. 

Aastal 2007 oli külas 8 elanikku.

## Viited
Rulles

**Rulles** (ka **Rules**) on küla (*mazciems*) Lätis Alūksne piirkonnas Vana-Laitsna vallas. Rulles asub valla idaosas merepinnast 185 meetri kõrgusel. Küla jääb valla keskusest Kornetist 9, piirkonna keskusest Alūksnest 23 ja Riiast 197 km kaugusele.

Külast läheb läbi maantee V382. Külast põhja poole jäävad pisike Rullese järv ja Grantskalnsi mägi (223,6 m). Rulles jääb Vana-Laitsna kaitstavale maastikule.

Aastal 2007 oli külas 2 elanikku.

## Viited
Sankt Galleni Kuldne psalter

**Sankt Galleni Kuldne psalter** (ladina keeles *Psalterium aureum*) on karolingideaegne illumineeritud käsikirjaline psalter, pärit Sankt Galleni kloostrist 9. sajandi teiselt poolelt. Praegu asub Sankt Galleni kloostri raamatukogus viidaga Cod. Sang. 22 (lühend *Codex sangallensis*est).

## Käsikiri
Raamat koosneb 344 õhukesest valgest pärgamendilehest mõõdus 363 x 265 mm. Dateeritud aastaisse 883–888 ja 890–900. Köide pole originaalne, karmiinpunane nahkköide arvatakse pärinevat 15. sajandist

### Tekst
Tekst on lehel laiade veeristega, 19–22 rida lehel. Terve raamat on kirjutatud ühe kirjutaja käekirjaga, karolingide minusklis ja üleni kuldkirjas, välja arvatud punase mennikuga rustikas kirjutatud märkused (rubriigid). Psalmid ja psalmivärsid algavad kaunistatud initsiaalidega, mida on käsikirjas mitmes suuruses.

### Illustratsioonid
Psalter on kaunistatud kahe tervet lehekülge täitva miniatuuriga raamatu algul. Need on kuningas Taavetit koos muusikute ja tantsijatega kujutav pilt esimese lehekülje pöördel ning sammastele toetuva kaare all seisvat ja õnnistavat vaimulikku kujutav pilt seitsmenda lehekülje pöördel. Järgnevad psalmid, esimese algus (*[[incipit]]*-lehekülg) kaunistatud initsiaaliga *Beatus vir qui non* tervet lehte täitmas, tekst jätkub rustikas järgmisel lehel *... abiit inconsilio*. Samuti on käsikirjas 15 reeglipäratult paiknevat lehekülje või poole suurust illustratsiooni psalmide alguste juures. Kasutatud värvide hulgas domineerivad kulla ja punase kõrval roheline ja purpurivärv. 72. psalmist tagapool ei leidu käsikirjas enam ühtegi illustratsiooni.

File:Psalterium aureum 015 beatus.jpg|1. psalmi kuldne initsiaal purpurtaustal
File:Psalterium aureum 171 quam.jpg|72. psalmi initsiaal (sõna *qua[m]* on esitähe sees)


## Viited

## Välislingid
* Kuldne psalter digitaliseeritult andmebaasis e-codices
Boinica

**Boinica** on  endine küla Lätis Alūksne piirkonnas Pededze vallas. Küla jäi piirkonna keskusest Alūksnest 36 ja Riiast 238 km kaugusele.

Külast läks läbi maantee V402.

## Viited
Bruņiševa

**Bruņiševa** on küla (*mazciems*) Lätis Alūksne piirkonnas Pededze vallas. Bruņiševa asub valla põhjaosas Venemaa-Läti piiri lähedal merepinnast 158 meetri kõrgusel. Küla jääb valla keskusest Pededzest 6, piirkonna keskusest Alūksnest 34 ja Riiast 235 km kaugusele.

Külast läheb läbi maantee P42.

Aastal 2015 oli külas 15 elanikku.

## Viited
Čistigi

**Čistigi** on küla (*mazciems*) Lätis Alūksne piirkonnas Pededze vallas. Čistigi asub valla kaguosas merepinnast 135 meetri kõrgusel. Küla jääb valla keskusest Pededzest 5, piirkonna keskusest Alūksnest 30 ja Riiast 231 km kaugusele.

Külas kasvavad Čistigi tamm ja pappel kõrgusega 36 meetrit on võetud looduskaitse alla. 

Külast läheb läbi maantee V402. Seal asub Čistigi bussipeatus.

Aastal 2015 oli külas 45 elanikku.

## Viited
Golovkina

**Golovkina** on küla (*mazciems*) Lätis Alūksne piirkonnas Pededze vallas. Golovkina asub valla keskosas. Küla jääb valla keskusest Pededzest 3, keskusest Alūksnest 31 ja Riiast 232 km kaugusele.

Külast läheb läbi maantee V394. Seal asub Golovkina bussipeatus.

Aastal 2015 oli Golovkinas 15 elanikku.

## Viited
Jaseņeci

**Jaseņeci** (vanadel kaartidel ka **Jasenets**) on küla (*mazciems*) Lätis Alūksne piirkonnas Pededze vallas.

Jaseņeci asub valla idaosas merepinnast 132 meetri kõrgusel. Küla jääb valla keskusest Pededzest 11, piirkonna keskusest Alūksnest 36 ja Riiast 237 km kaugusele. Küla lähedale jääb Venemaa-Läti piir. Seal asub Jaseņeci bussipeatus.

Külast läheb läbi maantee V402. Jaseņecis asuvad Jaseņica muinaskalmed on võetud muinsusmälestisena regionaalse kaitse alla.

Aastal 2015 oli külas 17 elanikku.

## Viited
Kalnapededze

**Kalnapededze** (ka **Kalnpededze** või **Kalna Pededze**) on küla (*mazciems*) Lätis Alūksne piirkonnas Pededze vallas. 

Kalnapededze asub valla loodeosas. Küla jääb valla keskusest Pededzest 8,  piirkonna keskusest Alūksnest 27 ja Riiast 228 km kaugusele. Seal asuvad Senatnese ja Kalnapededze bussipeatus.

Külast läheb läbi maantee V392.

2015. aastal oli külas 24 elanikku.

## Viited
Klaškina

**Klaškina** (ka **Kloskinava**) on küla (*mazciems*) Lätis Alūksne piirkonnas Pededze vallas. 

Klaškina asub valla lääneosas. Küla jääb valla keskusest Pededzest 5, piirkonna keskusest Alūksnest 23 ja Riiast 224 km kaugusele. Seal asub Klaškina bussipeatus.

Külast läheb läbi maantee P40.

Aastal 2015 oli külas 12 elanikku.

## Viited
Klementine

**Klementine** on küla (*mazciems*) Lätis Alūksne piirkonnas Pededze vallas. 

Klementine asub valla põhjaosas. Küla jääb valla keskusest Pededzest 4, piirkonna keskusest Alūksnest 27 ja Riiast 229 km kaugusele. Seal asub Klementine bussipeatus.

Külast läheb läbi maantee V392. Külas asuvad Klementine muinaskalmed on võetud muinsusmälestisena regionaalse kaitse alla.

Aastal 2015 oli külas üks elanik.

## Viited
Klimentine

**Klimentine** (ka **Klemetine** või **Vidzeme**) on küla (*mazciems*) Lätis Alūksne piirkonnas Pededze vallas. Klimentine asub valla keskosas. Küla jääb valla keskusest Pededzest 1, piirkonna keskusest Alūksnest 27 ja Riiast 228 km kaugusele.

Külast läheb läbi maantee P42.

Aastal 2015 oli külas 11 elanikku.

## Viited
Kūdupe

**Kūdupe** on küla (*mazciems*) Lätis Alūksne piirkonnas Pededze vallas. Kūdupe asub valla lõunaosas Kudepi jõe kaldal. Küla jääb valla keskusest Pededzest 4, piirkonna keskusest Alūksnest 29 ja Riiast 230 km kaugusele.

Külast läheb läbi maantee P42. Aastani 1944 asus seal Pakalnieši-Kūdupe raudtee lõppjaam, ent seejärel Kūdupe raudteejaam suleti. Seal asub Kūdupe bussipeatus.

Külas kasvavad Kūdupe tammed on võetud looduskaitse alla. 

## Elanikkond


* 113 (1969)
* 72 (1989)

* 76 (2000)
* 34 (2015)


## Viited
Fjuki

**Fjuki** (ka **Vuķi** või **Fuki**) on küla (*mazciems*]) Lätis Alūksne piirkonnas Pededze vallas. Fjuki asub valla põhjaosas merepinnast 155 meetri kõrgusel. Küla jääb valla keskusest Pededzest 4, piirkonna keskusest Alūksnest 32 ja Riiast 233 km kaugusele.

Külas asuvad Fiki muinaskalmed on võetud muinsusmälestisena riikliku kaitse alla.

Aastal 2015 oli külas 48 elanikku.

Külast läheb läbi maantee P42.

## Viited
Ķurši

**Ķurši** on küla (*mazciems*) Lätis Alūksne piirkonnas Pededze vallas.

Ķurši asub valla keskosas merepinnast 156 meetri kõrgusel. Küla jääb valla keskusest Pededzest 3, piirkonna keskusest Alūksnest 31 ja Riiast 232 km kaugusele. Seal asub Ķurši bussipeatus.

Külast läheb läbi maantee P42. Külas asuv Pededze õigeusu kirik on võetud muinsusmälestisena kohaliku kaitse alla. Ķuršis asub kalmistu, kus asub ka Teises maailmasõjas hukkunud Nõukogude sõdurite ühishaud.

## Elanikkond


* 74 (1989)
* 76 (2000)

* 77 (2005)
* 65 (2015)


## Viited
Kurši

**Kurši** (vanasti ka **Jaunmuiža**) on küla (*mazciems*) Lätis Talsi piirkonnas Ģibuļi valla põhjaosas.

Küla asub merepinnast 53 meetri kõrgusel Stende jõe ääres. Kurši jääb valla keskusest Pastendest 1,5 kilomeetri kaugusele.

Küla on tekkinud endise Pastende mõisa Jaunmuiža karjamõisa (*Neuhof*) ehk Mazpastende karjamõisa (*Klein-Postenden*) keskuse juurde. Pärast maareformi asus seal Talsi peametskond, Teise maailmasõja järel Talsi metskond. Stende jõel asus varem vesiveski, mille juurde on rajatud Pastende vabaõhulava. Kurši ja Pastende vahel on Stende jõele rajatud mitmed kalatiigid.

## Viited
Pļevna

**Pļevna** on küla (*mazciems*) Lätis Alūksne piirkonnas Pededze vallas. 

Pļevna asub valla põhjaosas merepinnast 156 meetri kõrgusel. Küla jääb valla keskusest Pededzest 4, piirkonna keskusest Alūksnest 32 ja Riiast 234 km kaugusele. Seal asub Pļevna bussipeatus.

Külast läheb läbi maantee P42.

Aastal 2015 oli külas 32 elanikku.

## Viited
Pļitka

**Pļitka** (ka **Pleitaji**) on  endine küla (*skrajciems* ehk hajaküla) Lätis Alūksne piirkonnas Pededze vallas. Pļitka asus valla lõunaosas. Küla jäi valla keskusest Pededzest 8, piirkonna keskusest Alūksnest 31 ja Riiast 233 km kaugusele.

Küla aladelt läks läbi maantee P42.

## Viited
Poļakova

**Poļakova** on küla (*mazciems*) Lätis Alūksne piirkonnas Pededze vallas. Poļakova asub valla põhjaosas. Küla jääb valla keskusest Pededzest 5, piirkonna keskusest Alūksnest 33 ja Riiast 235 km kaugusele.

Külast läheb läbi maantee V394.

## Viited
Ponkuļi

**Ponkuļi** on küla (*mazciems*) Lätis Alūksne piirkonnas Pededze vallas. 

Ponkuļi asub valla lääneosas Pedetsi jõe kaldal. Küla jääb valla keskusest Pededzest 12, piirkonna keskusest Alūksnest 23 ja Riiast 224 km kaugusele. Ponkuļi bussipeatus jääb Lejaskrogsi külla.

Külast läheb läbi maantee V392.

Aastal 2015 oli külas 3 elanikku.

## Viited
Putrovka

**Putrovka** on küla (*mazciems*) Lätis Alūksne piirkonnas Pededze vallas. 

Putrovka asub valla kirdeosas merepinnast 131 meetri kõrgusel. Küla jääb valla keskusest Pededzest 12, piirkonna keskusest Alūksnest 37 ja Riiast 238 km kaugusele. Küla jääb Venemaa-Läti piiri lähedale. Seal asub Putrovka bussipeatus.

Külast läheb läbi maantee V402. Seal asub piirivalve tarbeks ehitatud Jaseņica vaatlustorn.

Aastal 2015 oli külas 2 elanikku.

## Viited
Slobodka (Läti)

**Slobodka** on küla (*mazciems*) Lätis Alūksne piirkonnas Pededze vallas. Slobodka asub valla keskosas. Küla jääb valla keskusest Pededzest 2, piirkonna keskusest Alūksnest 30 ja Riiast 231 km kaugusele.

Külast läheb läbi maantee V394.

Aastal 2015 oli külas 20 elanikku.

## Viited
Snopova

**Snopova** on küla (*mazciems*) Lätis Alūksne piirkonnas Pededze vallas. Snopova asub valla keskosas merepinnast 146 meetri kõrgusel. Küla jääb valla keskusest Pededzest 1, piirkonna keskusest Alūksnest 29 ja Riiast 230 km kaugusele.

Küla läbib maantee P42.

2015. aastal oli külas 26 elanikku.

## Ajalugu
Küla kuulus aastatel 1918–1924 Petserimaa koosseisu, piiri korrastamisel anti üle Lätile.

## Viited
Sprektīši

**Sprektīši** (ka **Sprehtitši**, **Sprekstiši** või **Sprektiši**) on endine küla (*skrajciems* ehk hajaküla) Lätis Alūksne piirkonnas Pededze vallas. Sprektīši asus Venemaa-Läti piiri lähedal valla kirdeosas merepinnast 134 meetri kõrgusel. Küla jäi valla keskusest Pededzest 14, piirkonna keskusest Alūksnest 38 ja Riiast 240 km kaugusele.

Küla aladelt läheb läbi maantee V402.

Aastal 2015 oli külas 3 elanikku.

## Viited
Stuborova

**Stuborova** (ka **Stuberova** või **Stuburova**) on küla (*mazciems*) Lätis Alūksne piirkonnas Pededze vallas. 

Stuborova asub valla põhjaosas Venemaa-Läti piiri lähedal. Küla jääb valla keskusest Pededzest 4, piirkonna keskusest Alūksnest 28 ja Riiast 230 km kaugusele. Seal asub Stuborova bussipeatus.

Külast läheb läbi maantee V394.

Külas asuvad Stuborova muinaskalmed on võetud muinsusmälestisena regionaalse kaitse alla. Stuborovas asub mälestustahvel Nõukogude piloodile Pekarile, kes rammis seal oma põleva lennukiga Saksa vägesid.

## Elanikkond


* 144 (1970)
* 107 (1979)
* 72 (1989)

* 72 (2000)
* 59 (2005)
* 52 (2015)


## Viited
Zabolova

**Zabolova** (ka **Zabolotje**) on küla (*mazciems*) Lätis Alūksne piirkonnas Pededze vallas. 

Zabolova asub valla põhjaosas Venemaa-Läti piiri lähedal. Küla jääb valla keskusest Pededzest 6, piirkonna keskusest Alūksnest 34 ja Riiast 236 km kaugusele. Seal asub Zabolova bussipeatus.

Külast läheb läbi maantee P42.

Aastal 2015 oli külas 34 elanikku.

## Viited
Zagorje

**Zagorje** on küla (*mazciems*) Lätis Alūksne piirkonnas Pededze vallas. Zagorje asub valla idaosas merepinnast 132 meetri kõrgusel Isanka jõe kaldal. Küla jääb valla keskusest Pededzest 4, piirkonna keskusest Alūksnest 32 ja Riiast 234 km kaugusele.

Külast läheb läbi maantee V402.

Aastal 2015 oli külas üks elanik.

## Viited
Zaiceva

**Zaiceva** on küla (*mazciems*) Lätis Alūksne piirkonnas Pededze vallas.

Zaiceva asub valla keskosas. Küla jääb valla keskusest Pededzest 2, piirkonna keskusest Alūksnest 27 ja Riiast 228 km kaugusele. Seal asub Zaiceva bussipeatus.

Külast läheb läbi P42 ja seal lõpeb maantee P40 (Alūksne–Zaiceva).

## Elanikkond


* 113 (1969)
* 72 (1989)

* 76 (2000)
* 63 (2015)


## Viited
Zvaneri

**Zvaneri** (ka **Zvonari**) on küla (*mazciems*) Lätis Alūksne piirkonnas Pededze vallas. 

Zvaneri asub valla idaosas Venemaa-Läti piiri lähedal. Küla jääb valla keskusest Pededzest 8, piirkonna keskusest Alūksnest 33 ja Riiast 234 km kaugusele. Seal asub Zvaneri bussipeatus.

Külast läheb läbi maantee V402.

Aastal 2015 oli külas 15 elanikku.

## Viited
Ambroise Oyongo

**Ambroise Oyongo Bitolo** (sündinud 22. juunil 1991 Ndikinimékis) on Kameruni jalgpallur, kes mängib vasakkaitsjana Prantsusmaa kõrgliiga klubis Montpellier ja Kameruni jalgpallikoondises.

Ta alustas klubikarjääri 2010. aastal Kameruni klubis Coton Sport. Aastatel 2010, 2011 ja 2013 tuli ta klubiga Kameruni meistriks. 2014. aastal liitus ta Major League Socceri (MLS) klubiga New York Red Bulls. Seejärel jätkas ta mängimist MLS-is, liitudes kaheks hooajaks Montreal Impactiga. 2017. aasta detsembris sõlmis ta lepingu Montpellier'ga.

Debüüdi Kameruni jalgpallikoondises tegi Oyongo 28. juulil 2013 mängus Gaboni vastu. Koondisekarjääri esimese värava lõi ta 2015. aasta Aafrika rahvaste karikavõistluste esimeses alagrupimängus Mali vastu. 2017. aastal tuli ta Kameruniga Aafrika meistriks. Ta on kuulunud Kameruni koondisse veel 2017. aasta FIFA konföderatsioonide karikaturniiril ja 2019. aasta Aafrika rahvaste karikavõistlustel.
André-Frank Zambo Anguissa

**André-Frank Zambo Anguissa** (sündinud 16. novembril 1995 Yaoundés) on Kameruni jalgpallur, kes mängib poolkaitsjana Itaalia kõrgliiga klubis Napoli ja Kameruni jalgpallikoondises.

2014. aastal suundus ta Kameruni klubist Coton Sport Prantsusmaale Stade de Reimsi. Aasta hiljem sõlmis ta oma esimese profilepingu, kui liitus Marseille Olympique'iga. Debüüdi klubi põhimeeskonnas tegi ta 17. septembril 2015 UEFA Euroopa Liiga mängus FC Groningeni vastu. 2018. aastal jõudis ta Marseille Olympique'iga UEFA Euroopa Liiga finaali, kus kaotati Hispaania klubile Madridi Atlético.

2018. aasta augustis liitus ta Inglismaa kõrgliiga klubiga Fulham. Hooajal 2019–2020 mängis ta Fulhamist laenul Hispaania kõrgliiga klubis Villarreal. Hooajal 2021–22 mängib ta laenul 

Debüüdi Kameruni jalgpallikoondises tegi Zambo Anguissa 24. märtsil 2017 sõprusmängus Tuneesia vastu. Koondisekarjääri esimese värava lõi ta 2017. aasta FIFA konföderatsioonide karikaturniiri teises alagrupimängus Austraalia vastu. 2019. aastal valiti ta Kameruni koondisse Aafrika rahvaste karikavõistlustele.

## Välislingid
Tšuvabu keel

**Tšuvabu keel** on bantu keelte lõunabantu rühma kuuluv keel, mida räägivad tšuvabud Mosambiigis. Kõnelejaid oli 2016. aastal 952 000.

## Viited

## Välislingid
*https://glottolog.org/resource/languoid/id/chuw1238
Hiina-Briti ühisdeklaratsioon

**Hiina-Briti ühisdeklaratsioon** (inglise keeles *Sino-British Joint Declaration*) on rahvusvaheline leping.

1984. aasta Hiina ja Suurbritannia ühisdeklaratsiooniga on sätestatud, et Hongkong säilitab oma täidesaatva, seadusandliku ja kohtuvõimu autonoomia. See ühisdeklaratsioon tähendab, et aastatel 1997–2047 Hongkongil on oma süsteem pärast suveräänsuse üleminekut Hiinas ja Suurbritannias vahel.

## Vaata ka
* üks riik, kaks süsteemi
* Hiina ajalugu
* Briti impeerium

## Viited

## Välislingid
* The Joint Declaration, Constitutional and Mainland Affairs Bureau, The HKSAR Government
* No. 23391. Joint Declaration on the question of Hong Kong (with annexs). Signed at Beijing 19 December 1984, UN
Tee Kommunismile (ajaleht, 1950)

**Tee Kommunismile** *: EKP Viljandi Rajoonikomitee ja Viljandi Rajooni RSN häälekandja* – oli ajaleht, mis ilmus perioodil 15. aprill 1950 – 12. aprill 1988 Viljandis kolm korda nädalas (teisipäeval, neljapäeval ja laupäeval). Ajaleht lõpetas tegevuse 12. aprillil 1988 ja jätkas 14. aprillist 1988 uue pealkirjaga: Sakala.

1950. aastal oli kirjastajaks Ajalehtede-Ajakirjade Kirjastus (AAK). 1951–1963, 1973–1980 kirjastus märkimata

## Eriväljaanded
Ajalehel oli mitmeid eriväljaanded:

* Viljandi rajooni Viljandi ja Raudna masina-traktorijaama kombainerite vahelise sotsialistliku võistluse bülletään (1954–1955)
* Viljandi rajooni põllumajandustöötajate (loomakasvatajate) sotsialistliku võistluse bülletään (1955–1986)
* Bülletään Viljandi rajooni koolinoorte sotsialistlikust võistlusest kolhooside abistamisel (13. okt. 1956)
* Eesti NSV maanoorte ... suvispartakiaadi bülletään (1956–1958)
* Suure-Jaani ja Viljandi rajooni maanoorte vahelise sotsialistliku võistluse bülletään (1956–1957)
* Viljandi Metsatööstuskeskuse töötajate ja kollektiivide vahelise sotsialistliku võistluse bülletään (1955, nr 1 – 1961, nr 2)
* Viljandi Metsakombinaadi töötajate ja kollektiivide vahelise sotsialistliku võistluse bülletään (1961, nr 3 – 1975, nr 6)
* Viljandi Metsakombinaadi sotsialistliku võistluse bülletään (1976, nr 1 – 1988, nr 3) *(jätkab ilmumist ajalehe Sakala (1988–) väljaandena)*
* Viljandi, Suure-Jaani ja Plavinase rajooni noorte vahelise sotsialistliku võistluse bülletään (17. november 1956)
* Bülletään (7. mail 1957)
* Viljandi rajooni töölisnoorte sotsialistliku võistluse bülletään (22. jaanuar 1957)
* Bülletään (22. veebr. 1958)
* Bülletään (31. märtsil 1959)
* Bülletään : põllumajanduslike kultuuride keskmisest saagist 1963. aastal Viljandi rajooni majandites (22. november 1963)
* Eesti NSV maanoorte ... spordimängude bülletään (1963, nr 1-6 ; 1966, nr 1-4)
* Viljandi rajooni kombainerite vahelise sotsialistliku võistluse bülletään (1963–1966)
* Bülletään : loomakasvatussaaduste tootmine ja loomade produktiivsus 1963. aastal ning loomade arv (seisuga 1. jaanuaril 1964.a.) Viljandi rajooni majandites
* Viljandi rajooni ühiskondlike autoinspektorite sotsialistliku võistluse bülletään (1966–1969)

## Viited
Äksi segakoor

**Äksi segakoor** on Tartu maakonnas Äksis tegutsev segakoor. Koori dirigent on Ly Rääsk.

Selle koori sõpruskoor on Maarja-Magdaleena segakoor, kellega koos on lauldud kontsertidel, laulupäevadel, koorilaagrites ja kontserdireisidel. 

## Viited
Waldia

**Waldia** on Saare maakonnas Valjalas tegutsev segakoor. Koor on nime saanud Valjala arvatavast ajalooliset nimest. Koori dirigent on Õie Pärtel.

Koor on tegutsenud kümneid aastaid.

## Viited

## Välislingid
*https://www.saarlane.ee/uudised/uudis.asp?newsid=30203&kat=1
Kalevi kammerkoor

**Kalevi kammerkoor** (juriidilise nimega MTÜ Kalevi Kammerkoor) on Tallinnas tegutsev kammerkoor. Koori dirigent on Erki Meister.

## Viited

## Välislingid
*Koduleht
Karl Toko Ekambi

**Karl Brillant Toko Ekambi** (sündinud 14. septembril 1992 Pariisis) on Prantsusmaal sündinud Kameruni jalgpallur, kes mängib ründajana Prantsusmaa kõrgliiga klubis Lyoni Olympique ja Kameruni jalgpallikoondises.

Ta alustas klubikarjääri kodulinna klubis Paris FC. Aastatel 2010–2014 mängis ta klubi põhimeeskonnas Prantsusmaa tugevuselt kolmandas liigas. Seejärel mängis ta kaks hooaega Prantsusmaa esiliiga klubis Sochaux, lüües mõlemal hooajall liigas vähemalt 10 väravat. Hooajal 2014–15 valiti ta Prantsusmaa kõrgliiga hooaja sümboolsesse koosseisu. 2016. aastal liitus ta Prantsusmaa kõrgliiga klubiga Angers. Hooajal 2017–18 lõi ta Prantsusmaa kõrgliigas 17 väravat. 2018. aastal valiti Toko Ekambi parimaks Prantsusmaa kõrgliigas mängivaks Aafrika jalgpalluriks. 2018. aasta juunis sõlmis ta lepingu Hispaania kõrgliiga klubis Villarreal.

2020. aasta jaanuaris suundus ta Villarrealist laenule Lyoni Olympique'i. 2020. aasta juunis sõlmis ta klubiga püsiva, nelja-aastase lepingu.

Debüüdi Kameruni jalgpallikoondises tegi Toko Ekambi 2015. aastal. Koondisekarjääri esimese värava lõi ta 3. septembril 2016 Aafrika rahvaste karikavõistluste valikmängus Gambia vastu. 2017. aastal tuli ta Kameruni koondisega Aafrika meistriks. Ta on kuulunud Kameruni koondisse veel ka 2017. aasta FIFA konföderatsioonide karikaturniiril ja 2019. aasta Aafrika rahvaste karikavõistlustel.

## Viited
Ottawa Ülikool

**Ottawa ülikool** (inglise keeles *University of Ottawa*) on ülikool Kanadas Ottawas. Ülikool asutati 1848. Ülikoolis õpib üle 41 000 üliõpilase.

## Viited

## Välislingid
* Koduleht
Eesti Lastekoor

**Eesti Lastekoor** on Eesti lastekoor. Koori dirigent on Lydia Rahula.

Koor asutati 2003.

## Vaata ka
*Eesti Poistekoor

## Viited
Raduga (koor)

**Raduga** on Tallinnas tegutsev vene tütarlaste koor. Koori dirigent on Natalja Kuzina.

Koor asutati 1971.

## Viited
Cantilena (koor)

**Cantilena** oli Tallinnas tegutsenud vene poiste koor. 

Koori asutas 1970. aastatel Lev Gussev.

1991 andis koor välja albumi "Hymns of the Russian orthodox church".

## Viited
Vox Populi (koor)

**Vox Populi** on Tallinnas tegutsev Eesti noorte segakoor, mis on asutatud 2006. aastal.

Kooris on ligi 60 lauljat, dirigent on Janne Fridolin. 2007.–2012. aastal tegutses hääleseadjana Triin Ella. Alates 2012. aastast on hääleseadja Andreas Väljamäe.

Esinemised: 
* Kontsertetendus "Pariisi linnas Londonis" (2010–2011) viis publiku helilooja Veljo Tormise sünnikoju. 
* Kontsertetendusel "Ingerimaa õhtud" (2012) astuti üles koos Rappolova küla ingerlaste ansambliga Röntyskä.
* 2013. ja 2014. aasta suvel osaleti pööramängus "Tokerjad", mida etendati Anija mõisa pargis ja aidas. 
* 2015. aasta veebruaris ja märtsis osaleti Teater NO99 muusikalis "Savisaar", mille lavastasid Tiit Ojasoo ja Ene-Liis Semper. 
* 2015. oktoobris sündis koostöös Anne Türnpu ja Eva Kolditsaga Veljo Tormise 85. sünnipäevale pühendatud lavastus "Meditatsioonid Tormisega", millega esineti hiljem ringreisil Ameerika Ühendriikides. 
* Vox Populi on teinud koostööd helilooja Rein Rannapiga: 2017. aasta augustis oli Tallinna lauluväljakul kontsert "Eesti muld ja Eesti RUJA", samuti esineti Rannapi juubelikontserdil "50 aastat suurel laval".
* 2016. aasta detsembris ja 2017. aasta kevadel antud loengkontsertidel tutvustati koolinoortele Lydia Koidula elulugu ja loomingut. 
* 2018. aastal anti koostöös Eesti Muusikaõpetajate Liidu ja muusikateadlase Tiia Järgiga 11 Eesti koolis loengkontserte "Meelespea", mis olid pühendatud Gustav Ernesaksa 110. sünniaastapäevale. Mõlemal korral olid koos Vox Populiga laval Tallinna Muusikakeskkooli laulu- ja koorijuhtimise eriala õpilased.
* 2018. mais esines Vox Populi EV 100 raames Pariisi Orsay muuseumis näitusel "Vabad hinged. Sümbolism Baltimaade kunstis".
* 2018. aasta oktoobris osales Vox Populi lavastuses "Oomen" (lavastaja Jarmo Reha) Narva Kreenholmi Manufaktuuris.

## Tunnustus
* Aprill 2008 – konkurss "Slovakia Cantat 2008" – hõbediplom.
* Mai 2010 – Pärnu rahvusvaheline koorifestival – kulddiplom.
* Mai 2012 – konkurss Viimsi JazzPopFest – A-kategooria Simply the Best I koht.
* Juuli 2012 – Freamunde rahvusvaheline koorikonkurss – folkloori kategooria I koht, kulddiplom; dirigent Janne Fridolin sai parima dirigendi auhinna.
* Juuni 2013 – Festival of Songs Olomouc – kuldmedalid segakooride (98/100) ja folkloori (100/100) kategoorias ning konkursi üldarvestuses III koht.
* Juuli 2014 – World Choir Games Riias – hõbemedal segakooride tšempionide kategoorias.
* Oktoober 2014 – Valga pop/džässi konkurss-festival "Lauluragin" – *grand prix* ja Eesti Segakooride Liidu eripreemia.
* Juuli 2017 – Sitsiilia "InCanto Mediterraneo 2017" – kulddiplom, II koht, eriauhind Sitsiilia helilooja teose parima esituse ja efektseima koreograafia eest.

## Viited

## Välislingid
* Koduleht
Võru meeskoor

**Võru meeskoor** on Võrus tegutsev meeskoor.

Koor asutati 1927.

Koori juhendas pikka aega Heino Pehk.

Kooris laulab umbes 30 meest (2004).

## Viited
Tõlliste-Puka-Sangaste segakoor

**Tõlliste-Puka-Sangaste segakoor** on Valga maakonnas tegutsev segakoor. Koori kuuluvad lauljad endisest Tõlliste, Puka ja Sangaste vallast. Koori dirigent on Margit Aigro.

Tõlliste vallas tegutses varem iseseisev koor (*Tõlliste valla segakoor*).

## Viited

## Välislingid
*Koduleht
*http://vana.valga.ee/tolliste/tolliste.ee/index.php/infonurk/uudised-teated/646-koorilaul-on-kolanud-valla-rahvamajades-iidsetest-aegadest.html
Maggie Hassan

**Margaret Coldwell Hassan** (sündinud 27. veebruaril 1958 Bostonis) on Ameerika Ühendriikide poliitik, Demokraatliku partei liige, senati liige alates 3. jaanuarist 2017.

Ta lõpetas Browni Ülikooli (1980) ja kaitses õigusteaduse doktoriväitekirja Northeastern University õiguskolledžis (1985).

2013–2017 oli ta New Hampshire'i kuberner. 2016. aastal kandideeris ta USA Senati liikmeks ning võitis oma vastaskandidaati, senaator Kelly Ayotte'i 1023 hääle ehk umbes 0,1%-ga.

Ta on abielus Thomas Hassaniga, neil on kaks täiskasvanud last.
## Viited
Elva noorte meeskoor

**Elva noorte meeskoor** on Elvas tegutsev noorte meeste meeskoor. Koori dirigent on Anne Raudsaar.

Koor asutati 2000.

## Viited

		
## Välislingid
*Koduleht Facebookis
Regina Männik

**Regina Konstantinovna Männik** (vene keeles Регина Константиновна Мянник; sünninimi **Regina Rezepova**; sündinud 3. juunil 1971 Moskvas) on vene näitleja. 

Ta lõpetas 1993. aastal Lomonossovi-nimelise Moskva Riikliku Ülikooli ajakirjanduse erialal. Aastatel 1993–1997 töötas televisioonis. 1996. aastal astus aspirantuuri, kuid ei lõpetanud seda. 26-aastaselt otsustas kahe lapse ema Regina Männik näitlejaks saada ja astus 1997. aastal GITIS-esse, mille lõpetas 2001. aastal. 

Ta on mänginud rohkem kui 35 filmis.

## Isiklikku
1988. aastast oli tema elukaaslane ja hiljem abikaasa arst (uroloog) Sergei Männik. Neil sündis kaks poega.

Aastatel 2006–2015 oli näitleja abielus jurist Georgi Novikoviga (mees tapeti).
 
## Viited
Pärnumaa Poistelauluselts KA-O-KA

**Pärnumaa Poistelauluselts KA-O-KA** on Pärnus tegutsev poistekoor. Koori dirigent on Helle Kullamaa.

Koori nimi on võetud üldlaulupeo laulust "Poisteklubi laul", kus on hüüe "ka-o-ka".

Koor on osalenud meeste laulupidudel.

## Viited

		
## Välislingid
*https://parnu.postimees.ee/268282/massiarus-harjutavad-laulupoisid
Kyrsten Sinema

**Kyrsten Lea Sinema** (sündinud 12. juulil 1976 Tucsonis Arizonas) on Ameerika Ühendriikide poliitik ja endine sotsiaaltöötaja. Ta oli 3. jaanuarist 2019 kuni 3. jaanuarini 2025 Ameerika Ühendriikide senaator (Arizonast). Ta kuulus detsembrini 2022 Demokraatliku Partei ridadesse.

Sinema alustas poliitilist tegevust Rohelise Partei aktivistina, kuid 2004. aastal astus Demokraatlikku Parteisse. 2004–2010 oli ta Arizona esindajatekoja liige ja 2010–2012 Arizona senati liige. Arizona seadusandlikus kogus esindas ta üht Phoenix kesklinna valimisringkonda. Ta kuulus Demokraatliku Partei vasakusse tiiba ja oli üks koja progressiivseimaid liikmeid, avaldades toetust samasooliste õigustele ja vastuseisu USA sõjalisele tegevusele Iraagis ja Afganistanis.

2012. aastal valiti ta Ameerika Ühendriikide Esindajatekoja liikmeks Arizona 9. ringkonnast, mis ümbritses Phoenixi kesklinna ja temast sai esimene avalikult biseksuaalne Ameerika Ühendriikide Kongressi liige. Esindajatekojas muutusid tema poliitvaated tsentristlikumaks.

2018. aastal kandideeris Sinema senativalimistel. Ta võitis 28. augustil Demokraatliku Partei eelvalimised 79 protsendi häältega ja üldvalimised 6. novembril 49,96% häältega, saades nii Arizona esimeseks demokraadist senaatoriks pärast Dennis DeConcinit 1994. aastal. Ka senaatorina esindas ta Demokraatliku Partei paremat tiiba, mistõttu sattus ta pärast Joe Bideni ametisse astumist presidendina 2021. aastal tihti Demokraatliku Partei vasakpoolse tiiva kriitika alla, kuna ei pooldanud mitmeid progressiivseid seaduseelnõusid, nagu senatis filibusteri kaotamine ja Bideni 3,5 triljoni dollarist taristuprogrammi "Build Back Better".

Jaanuaris 2022 keeldus Sinema taas filibusteri lõpetamise poolt hääletamast, mispeale avaldas Arizona Demokraatlik Partei talle noomituse. Kui ta keeldus hääletamast Inflation Reduction Acti poolt enne muudatuse tegemist, hakkasid demokraatide vasaku tiiva esindajad kaaluma tema vastu kandideerimist 2024. aastal senati partei eelvalimistel. Detsembris 2022 lahkus ta Demokraatlikust Parteist ja registreerus sõltumatuks saadikuks.

2023. aastal kaalus Sinema 2024. aasta senati valimistel kandideerimist sõltumatu kandidaadina, kuni teatas märtsis 2024, et ei kandideeri ja lahkub pärast ametiaja lõppu senatist, avaldades kahetsust, et mõlemad parteid senatis on liikumas ära keskme poolt ja muutumas vägagi erapoolikuks.

## Viited

## Välislingid
*https://www.sinema.senate.gov/
Nobel Digital

**Nobel Digital** (endine FCR Media OÜ) on Eestis ja Lätis tegutsev digitaalmeedia agentuur, mis kuulus 1996.–2018. aastal FCR Media Gruppi. 2018. aasta märtsis vahetusid FCR Media omanikud – FCR Media Group müüs Eesti ja Läti harud eestlastest omanikele . 2020. aasta veebruaris võttis FCR Media kasutusele uue ärinime ja kaubamärgi Nobel Digital, millele lisaks loodi tütarettevõttena loovagentuur Nobel Creative.

## Tegevusvaldkond
Nobel Digital tegeleb reklaamimüügi ning seda toetavate teenuste osutamisega digitaalmeedia valdkonnas. Ettevõtte teenuste hulka kuuluvad digitaalmeedia strateegia ja auditi koostamine, reklaami müük otsingumootorites, sotsiaalmeedia reklaam ja haldus, sisuturundus, kodulehtede valmistamine, kodulehtede optimeerimine (SEO), bännerreklaamid, videoreklaamid ja loovlahendused.

## Koostöö Tallinna Ülikooliga
2019. aastal alustas Nobel Digital (toona FCR Media) koostööd Tallinna Ülikooliga, mille tulemusena lisandusid reklaami ja suhtekorralduse õppekavasse uued ained "Digiturunduse kursus" ja "Digimeedia projekt”, mida õpetavad Nobel Digitali praktikud.

## Tunnustus
Nobel Digital (toona FCR Media) pälvis Äripäeva koostatud 2019. aasta Turunduse TOPis turundusvaldkonna agentuuride seas agentuuritulu edetabelis esikoha.

## Viited

## Välislingid
*Nobel Digitali koduleht
*Nobel Creative'i koduleht
*Nobel Digitali Facebook
*Nobel Creative'i Facebook
*Nobel Digitali Instagram
*Nobel Creative'i Instagram
Kaevur (koor)

**Kaevur** oli Virumaal tegutsenud meeskoor.

Koor asutati 1956. 2011 ühines see koor Kirderanniku kooriga.

## Viited

		
## Välislingid
*http://www.virumaa.ee/2002/01/virumaa-entsuklopeedia-meeskoor-kaevur/
Mehis (koor)

**Mehis** on Jõgeva maakonnas Jõgevas tegutsev meeskoor. Koori dirigent on Merike Katt ja koori president on Heino Ilves.

Koor asutati 1970. aastatel.

## Viited

		
## Välislingid
*https://www.vooremaa.ee/jogeva-meeskoor-mehis-tahistab-kultuurikeskuses-oma-40-aasta-juubelit/
Taani Lääne-India Kompanii

**Taani Lääne-India Kompanii** (taani keeles *Vestindisk kompagni* või *Det Vestindisk-Guineisk kompagni*) oli Taani ja Norra personaaluniooni kaupmeeste Atlandi-ülene prahitud ettevõtmine.

Firma likvideeriti 1776. aasta 22. novembril.

## Vaata ka
*Taani Lääne-India
*Rootsi Lääne-India Kompanii
Runo

**Runo** on karjala ja soome rahvalaul. Laiemas tähenduses on **runo** üldse regivärsiline rahvalaul.

## Viited